**INFORMATĪVAIS ZIŅOJUMS PAR EIROPAS SAVIENĪBAS STRUKTŪRFONDU UN KOHĒZIJAS FONDA INVESTĪCIJU IEVIEŠANAS STATUSU**

1. Atbilstoši Ministru kabineta (turpmāk – MK) 2015. gada 10. marta sēdes protokola Nr. 14 27. § 11. punktam Finanšu ministrijai (turpmāk - FM) ir uzdots, sākot ar 2015. gada maiju, reizi mēnesī (līdz nākamā mēneša beigām) iesniegt MK bez saskaņošanas ar citām iestādēm operatīvo informāciju par Eiropas Savienības struktūrfondu un Kohēzijas fondu (turpmāk – ES fondi) ieviešanas plānu izpildi (turpmāk – ikmēneša ziņojums MK), tai skaitā informāciju atbildīgo iestāžu dalījumā par noteiktiem finanšu mērķiem un citiem priekšnosacījumiem un uzdevumiem. Attiecīgi FM sniedz operatīvo informāciju par galvenajiem aspektiem un aktualitātēm ES fondu 2014. – 2020. gada plānošanas periodā[[1]](#footnote-1).
2. ES fondu investīciju apstiprināto MK noteikumu statuss uz 2017. gada 25. aprīli ir ļoti labs - atlicis pieņemt lēmumus par tikai 291 milj. *euro* ES finansējumu, 6,6 % no kopējā plānošanas perioda finansējuma 4,4 mljrd. *euro*, galvenokārt, izglītības, uzņēmējdarbības, energoefektivitātes, vides aizsardzības, veselības infrastruktūras, jauniešu atbalsta pasākumu un ES fondu vadības finansēšanas jomās. Skat. zemāk grafikā un ziņojuma 1. pielikumā informāciju par atlikušo MK noteikumu virzības statusu.

*Grafiks Nr.1 “2017.-2019. gadā apstiprināmo MK noteikumu plāns (faktiskie dati līdz 2017. gada 25.aprīlim, milj. euro)”*

\**Ietver tehnisko palīdzību un pasākumus, kuru īstenošana paredzēta pēc EK izvērtējuma par snieguma rezerves piešķiršanu.*

1. Ņemot vērā iepriekšējā ziņojumā[[2]](#footnote-2) minēto par Centrālās finanšu un līgumu aģentūras (turpmāk – CFLA) atlašu izsludināšanu, projektu vērtēšanu un līgumu slēgšanu, progresa informācija[[3]](#footnote-3) liecina, ka CFLA strādā operatīvi un profesionāli, lai pēc iespējas ātrāk uzsāktos projekti un nauda ieplūstu Latvijas tautsaimniecībā. Par klientu apmierinātību ar CFLA darbu liecina arī Saeimas Eiropas lietu komisijas veiktās aptaujas rezultāti, par ko informācija no komisijas puses tika sniegta 2017. gada 19. aprīlī[[4]](#footnote-4), izskatot FM ziņojumu par ES fondu ieviešanas progresu[[5]](#footnote-5). Par atlašu statusu var sekot CFLA tīmekļa vietnē[[6]](#footnote-6).
2. Turpinās aktīvs projektu vērtēšanas un līgumu slēgšanas posms. Zemāk esošais grafiks ilustrē kopējo ES fondu ieviešanas progresu līdz 2017. gada 1. aprīlim. Vienlaikus secināms, ka **progress projektu ieviešanas posmā ir dinamisks** - 3 nedēļu laikā līdz 2017. gada 25. aprīlim papildus apstiprināti projekti par 93,1 milj. *euro*, papildus noslēgti līgumi par 25,7 milj. *euro* un papildus veikti maksājumi par 8,6 milj. *euro*. Progress galvenokārt veselības veicināšanas, uzņēmējdarbības, vides, transporta un izglītības jomās. Plašāka informācija pieejama ES fondu tīmekļa vietnē[[7]](#footnote-7). ES fondu projektu ieviešanas temps turpina pieaugt un jauni būtiski ieviešanas riski nav konstatēti[[8]](#footnote-8).

*Grafiks Nr.2 “ES fondu investīciju ieviešanas statuss līdz 2017. gada 1. aprīlim, milj. euro, % no ES fondu finansējuma, progress pret datiem līdz 2017. gada 1. martam”*

1. 2017.gada sākumā FM prognozētais kopējais 2017. gada plāns ES fondu maksājumiem specifisko atbalsta mērķu dalījumā[[9]](#footnote-9) I ceturkšņa laikā kopumā ir izpildīts (sasniedz 13,7 % no 435,6 milj. *euro* gada plāna). Skat. grafiku zemāk. Vienlaikus atsevišķi maksājumu kavējumi joprojām aktuāli Eiropas Sociālā fonda projektos, īpaši atbalstam bezdarbnieku izglītībai un valsts pārvaldes profesionālajā pilnveidei, ņemot vērā ES regulējuma īpašās prasības dalībnieku uzskaitei, kā arī veikto izdevumu pamatojum izsekojamībai (dokumentācijas kvalitāte). Par sarežģījumiem un sistēmiskiem risinājumiem turpmāk 2017. gada martā notikušas papildu konsultācijas starp kompetentajām iestādēm un projektu īstenotājiem, kā rezultātā ir vienošanās par nepieciešamiem precizējumiem maksājumu pieprasījumos, kā arī par pilnveidotu, stiprinātu projektu īstenošanas praksi attiecībā uz dalībnieku iesaisti un to uzskaiti.

*Grafiks Nr.3 “2014. - 2020. gada plānošanas periods: ES fondu līdzfinansējuma maksājumu plāna izpilde 2017. gadā kumulatīvi, milj. euro.”*

1. Līdzīgi kā kopumā specifisko atbalsta mērķu (turpmāk – SAM) ietvaros arī projektos, par kuriem jau ir noslēgti ieviešanas līgumi ar CFLA[[10]](#footnote-10), līdz 2017. gada marta beigām finansējuma saņēmēju pašu plānotā naudas plūsmas prognozes[[11]](#footnote-11) izpilde kopumā ir pozitīva - par 5,4 milj. *euro* lielāka plānu izpilde:
2. 33 projektos iesniegtie maksājumu pieprasījumi pārsniedz plānoto 19,2 milj. *euro*.
3. vienlaikus atsevišķu projektu līmenī (kopā 64 projektos) maksājumu pieprasījumi iesniegti mazākā apmērā, nekā bija plānots, veidojot neizpildi 13,8 milj. *euro.* No tiem 86% neizpildi (11,9 milj. *euro)* rada 25% projektu (16) ar negatīvu novirzi virs 0,2 milj. *euro.* Atsevišķos gadījumos konstatēts projektu naudas plūsmas plānu samazinājums 2017. gadā kopumā, tomēr uz šo brīdi individuālo kavējumu iemesli ir pamatoti un tiek meklēti risinājumi, lai kavēto kompensētu 2018. gada ietvaros. CFLA prioritāri turpina komunikāciju ar šo finanšu ziņā ietekmīgāko projektu īstenotājiem, lai disciplinētu, mazinātu kavējumu rašanos un ietekmi, un iespējami veicinātu situācijas uzlabošanos*.* Detālāk par kavējumiem un rīcību skatīt ziņojuma 2. pielikumā.
4. Attiecībā uz ierobežotas projektu iesniegumu atlašu (turpmāk – IPIA) finansējuma saņēmēju prognozētajiem projektu iesniegšanas plāniem situācija kopš 2017. gada februāra ziņojuma ir mainījusies (detālāk par kavējumiem skatīt ES fondu tīmekļa vietnē[[12]](#footnote-12)) - daudzi finansējuma saņēmēji ir pieteikuši pagarinājumus projektu iesniegšanas termiņos. Jau šobrīd secināms, ka lielākā daļa projektu iesniedzēju pārplāno sākotnēji plānotos projektu iesniegšanas plānus. Vienlaikus risku mazinošs apstāklis varētu būt situācijas, kad vēlāki projektu iesniegšanas termiņi nepasliktinātu naudas plūsmas prognozi. Pozitīvs provizoriskais secinājums par iepriekš minēto situāciju ir attiecībā uz Vides aizsardzības un reģionālās attīstības ministrijas (turpmāk – VARAM) pārziņā esošo SAM ietvaros īstenojamiem IPIA projektiem.
5. Atbilstoši MK 2017. gada 14. marta sēdes protokola Nr. 12. 43§[[13]](#footnote-13) 3.6. apakšpunktā noteiktajam CFLA turpina darbu pie projektu iesniegumu un maksājumu pieprasījumu plānu apkopošanas, analīzes un aktualizēšanas (atsevišķi projektu iesniedzēji kavē informācijas sniegšanu, skaidrojot ar nepieciešamību veikt papildus analīzi un citiem sarežģījumiem). Tādēļ FM pēc aktualizētu datu saņemšanas no CFLA, provizoriski nākamā pārskata perioda ziņojumā, sniegs aktuālo informāciju par kopējo aktuālo IPIA projektu iesniegšanas un naudas plūsmas plānu. Vienlaikus tiks sniegts novērtējums par aktualizēto plānu ietekmi uz kopējo finanšu un rezultātu mērķu sasniegšanu.
6. **2017. gada 2. marta Sadarbības partneru darba grupas par Eiropas Savienības struktūrfondu un Kohēzijas fonda jautājumiem (KDG) uzdevumu izpildes statuss[[14]](#footnote-14):**

Satiksmes ministrija (turpmāk - SM) 2017. gada 10. aprīlī KDG ir iesniegusi ziņojumu ar priekšlikumu 6.1.4.1. pasākumā “Rīgas ostas un pilsētas integrēšana TEN-T tīklā” pieejamo Kohēzijas fonda (turpmāk - KF) 46,6 milj. *euro*  finansējuma izlietojumam: (1) 24 milj. *euro* saglabāt investīcijām 6.1.4.1.pasākumā; (2) 15,2 milj. *euro* pārdalīt uz 6.1.1.SAM[[15]](#footnote-15); (3) 7,2 milj. *euro* pārdalīt uz 6.1.4.2. pasākumu[[16]](#footnote-16). SM paralēli noteiktā kārtībā virza attiecīgo MK noteikumu grozījumu priekšlikumus un veic citus nepieciešamos priekšdarbus investīciju iespējami ātrākas uzsākšanas nodrošināšanai.

VARAM ir izpildījusi uzdevumu attiecībā uz MK informatīvo ziņojumu par IKT projektu 1. kārtas rezultātiem un 2. kārtas kritērijiem – ziņojums ir izskatīts MK 2017. gada 11. aprīlī. Papildus VARAM līdz 2017. gada 2. maijam jāiesniedz MK priekšlikums par nepieciešamajām finansējuma pārdalēm un 2.kārtas IKT projektu sarakstu ar finansējuma sadalījumu[[17]](#footnote-17). Šobrīd uzdevuma izpildei VARAM veic nepieciešamās darbības, t.sk. diskusiju ar potenciāliem projektu īstenotājiem par IKT pasākuma 2. kārtas finansējuma sadali.

VARAM uzdevuma izpilde ir procesā attiecībā uz grozījumiem 5.2.1.2. pasākuma “Atkritumu pārstrādes veicināšana” 3. kārtas īstenošanas normatīvajā regulējumā, paredzot 85 % KF finansējuma likmi sabiedriskā pakalpojuma (atkritumu apglabāšana poligonos) sniedzējiem un 35 % KF finansējuma likmi pārējiem projektu iesniedzējiem – VARAM 2017. gada 29. martā iesūtīja FM attiecīgo MK noteikumu grozījumu projektu (sākotnējā neformālā saskaņošanā), lai tos iespējami ātrāk varētu oficiāli virzīt apstiprināšanai MK. FM komentāri sniegti 2017. gada 5. aprīlī.

VARAM jautājumā par iespējamo elastību un vienkāršošanu ITI (pilsētvide) specifisko atbalsta mērķu ieviešanā – 2017. gada 31. martā KDG iesniedza apkopoto informāciju un priekšlikumu rīcībai, balstoties uz vienošanos ar Latvijas lielo pilsētu asociāciju un Kultūras ministriju (turpmāk – KM) 6 projektu (Ventspils –3; Jelgava – 2; Daugavpils – 1) pārcelšanu no degradēto teritoriju revitalizācijas (5.6.2. SAM) uz kultūras un dabas mantojumu (5.5.1. SAM), pārdalot tiem pieejamo virssaistību finansējumu. Lai šo pārdali realizētu, paredzēts:

(1) VARAM un KM līdz 2017. gada 31. decembrim nodrošināt kultūras un dabas mantojuma 5.5.1. SAM jaunas (ITI) kārtas MK noteikumu un projektu iesniegumu vērtēšanas kritēriju apstiprināšanu;

(2) FM jāvienojas ar EK par tehniskiem grozījumiem darbības programmā;

(3) VARAM jānodrošina esošo degradēto teritoriju revitalizācijas 5.6.2. SAM MK noteikumu un MK rīkojuma par finansējuma un rādītāju sadalījumu grozījumi (VARAM 2017. gada 11. aprīlī iesūtīja FM priekšlikuma projektu MK rīkojuma grozījumiem (sākotnējā neformālā saskaņošanā), lai tos iespējami ātrāk varētu oficiāli virzīt apstiprināšanai MK, FM viedoklis sniegts 2017. gada 19. aprīlī); (4) pilsētām jānodrošina savu pašvaldības programmu aktualizēšanu 3 mēnešu laikā pēc jauno MK noteikumu un vērtēšanas kritēriju apstiprināšanas.

Izglītības un zinātnes ministrija (turpmāk – IZM) ir uzdevuma izpildes procesā attiecībā uz riska līdz 2018. gada beigām nesasniegt snieguma ietvara finanšu mērķus mazināšanu, veicot dažādas darbības :

balstoties uz projektu īstenotāju pieprasījumu, tiek virzīti grozījumi vispārējās izglītības infrastruktūras (8.1.2. SAM) un profesionālās izglītības infrastruktūras (8.1.3. SAM) investīciju normatīvajā regulējumā (MK noteikumu grozījumu projekts par 8.1.2. SAM no IZM saņemts 2017. gada 21. martā, FM atzinums sniegts 2017. gada 6. aprīlī, notiek tā saskaņošana, MK noteikumu grozījumu projekts par 8.1.3. SAM no IZM saņemts 2017. gada 3. aprīlī, notiek tā saskaņošana, FM atzinums sniegts 2017. gada 6. aprīlī), paredzot arī disciplīnas nosacījumus.

IZM jāpastiprina sadarbība ar nacionālas nozīmes pilsētu pašvaldībām, lai nodrošinātu iespējami ātrāku 8.1.2. SAM 1. kārtas ITI atlases uzsākšanu, kā arī jāsniedz atbalsts projektu iesniedzējiem augstākās izglītības iestāžu attīstības stratēģiju saskaņošanā 8.1.1. SAM “Palielināt modernizēto STEM, tajā skaitā medicīnas un radošās industrijas, studiju programmu skaitu” ietvaros, lai veicinātu iespējami ātrāku projektu iesniegumu iesniegšanu un nodrošinātu augstu gatavību projektu iesniegumiem. IZM ir sniedzis atzinumus pašvaldībām par to sagatavotajām projektu idejām un konceptiem un vairāku 8.1.2. SAM pirmās un otrās kārtas projektu idejas tiek virzītas saskaņošanai Reģionālās attīstības koordinācijas padomes rakstiskajā procedūrā (FM atzinums sniegts 2017. gada 25. aprīlī).

Snieguma ietvara mērķu samazināšanas jautājumā tiek gaidīta EK oficiāla atbilde uz Latvijas iesniegto darbības programmas grozījumu priekšlikumu. 2017. gada 9. maijā plānota tehniskā sanāksme starp EK, IZM un FM, lai pirms 2017. gada 10. maija ES fondu Uzraudzības komitejas sēdes pārrunātu IZM kompetencē esošo izglītības jomas ieviešanas progresu un aktuālās problēmas, t.sk. par darbības programmas grozījumiem attiecībā uz snieguma ietvara mērķu samazināšanu, balstoties uz aktuālajām projektu īstenotāju prognozēm.

6) Ekonomikas ministrija (turpmāk – EM) uzdevumu nav izpildījusi noteiktā termiņā līdz 2017.gada 31.martam attiecībā uz konkrētu priekšlikumu ar precīzu finanšu sadalījumu atlikušā MVU un inovāciju atbalstam paredzētā finansējuma izlietojumā (t.sk. no finanšu instrumentiem uz grantiem, ja to pamato tirgus nepilnību aktualizētais novērtējums), kā arī nepieciešamajām izmaiņām investīciju noteikumu dokumentācijā, t.sk. darbības programmā. EM uzdevuma izpildes kavējumu skaidro ar nepieciešamu ilgāku laiku jautājuma saskaņošanai ar ieinteresētajām pusēm, t.sk. no investīciju pieprasījuma viedokļa. EM paredz priekšlikuma virzību turpmākiem lēmumiem iespējami ātrāk.

**10. 2017. gada 14. marta MK sēdes protokola[[18]](#footnote-18) (turpmāk – MK protokols) uzdevumu izpildes statuss:**

1. Informācija par progresu attiecībā uz MK protokola 3. un 4. uzdevumiem atbildīgajām institūcijām veikt iespējamos investīciju gaitas intensificēšanas pasākumus kopumā sniegta iepriekš šajā ziņojumā. Tāpat investīciju gaitas paātrināšanai atbilstoši MK lēmumam CFLA sadarbībā ar Veselības ministriju (turpmāk – VM) veic 9.2.4.2. pasākuma “Pasākumi vietējās sabiedrības veselības veicināšanai” projektu gada plānu pārbaudi un atzinumu sniegšanu pirms projektu apstiprināšanas un līgumu slēgšanas.
2. Attiecībā uz MK protokola 3.1. punktā uzdevumu par **4.2.1.1. pasākuma “Veicināt energoefektivitātes paaugstināšanu dzīvojamās ēkās (ESKO)” (turpmāk – ESKO pasākums**) ieviešanas progresu atzīmējams prognozēts noteiktā termiņa[[19]](#footnote-19) kavējums:

Sadarbībā ar sabiedrību “Altum” izvērtējot energoservisa pakalpojuma kompāniju (turpmāk – ESKO) atbalsta iespējas, EM secina, ka ESKO tirgus attīstības nodrošināšanai ir nepieciešamas divas atbalsta programmas dažādās attīstības stadijās:

* atbalsts ESKO izveidei un sākotnējās darbības uzsākšanai;
* atbalsts jau esošu ESKO darbības nodrošināšanai.

Ņemot vērā, ka šobrīd akūtākā problēma ar finansējuma pieejamību ir tieši ESKO kompānijām, kuras savu darbību jau ir uzsākušas, bet vairs nevar piesaistīt privātā sektora resursus, EM un sabiedrība “Altum” ir izstrādājusi MK noteikumu projektu “Grozījumi Ministru kabineta 2009.gada 15.septembra noteikumos Nr.1065 “Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai””, lai tām ESKO kompānijām, kuras tirgū jau darbojas, būtu iespēja savu darbību paplašināt. Attiecīgais MK noteikumu projekts ir izsludināts 2017. gada 20. aprīļa Valsts sekretāru sanāksmē (paredz, ka atbalsts ESKO tiks finansēts, sabiedrībai “Altum” piesaistot Valsts kases aizdevumu).

Savukārt ESKO pasākuma ERAF finansējums 8,5 milj. *euro* apmērā tiks izmantots atbalstam ESKO izveidei un sākotnējās darbības uzsākšanai (mezanīna aizdevumu veidā). EM jau ir uzsākusi MK noteikumu izstrādi ESKO aizdevumu fondam un mezanīna aizdevumiem. Tomēr EM paredz, ka normatīvais regulējums tiks iesniegts Valsts sekretāru sanāksmē un ES fondu uzraudzības apakškomitejā vēlāk, proti, līdz 2017.gada jūnija beigām, attiecīgi paredzams kavējums arī MK noteikumu apstiprināšanā.

1. Attiecībā uz MK protokola 5. punkta uzdevumu VARAM līdz 2017. gada 30. aprīlim:

(1) saskaņošanā 5.6.2. SAM “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” grozījumi attiecīgajos investīciju MK noteikumos, precizējot termina “nefinanšu investīcijas” un termina “atjaunotā degradētā teritorija” definīciju (2017. gada 21. aprīlī notikusi starpinstitūciju saskaņošanas sanāksme, kurā panākta vienošanās par redakcijām ar komentāru sniedzējiem);

(2) VARAM skaņot priekšlikumu par pašvaldībām juridiski saistošu kārtību, kādā Reģionālā attīstības koordinācijas padome izskata un saskaņo projektu iesniedzēju un finansējuma saņēmēju projektu ideju grozījumus, kā arī dokumentāciju, kas nepieciešama projekta idejas grozījumu saskaņošanai (no VARAM 2017. gada 24. aprīlī neoficiāli saņemts Reģionālās koordinācijas padomes protokollēmuma projekts par atzinumu sniegšanas kārtību, FM atzinums par to sniegts 2017. gada 25. aprīlī).

1. Attiecībā uz MK protokola 6. punktā uzdevumugadījumos, kad SAM atklātas projektu iesniegumu atlases ietvaros plānotas vairākas projektu iesniegumu atlases kārtas, pēc katras projektu iesniegumu atlases kārtas noslēgšanas divu mēnešu laikā MK jāiesniedz atlases prasību izvērtējumu, tai skaitā priekšlikumus, kā izvērtējuma rezultātus un secinājumus ņemt vērā, izstrādājot nākamo atlases kārtu projektu iesniegumu vērtēšanas kritērijus un MK noteikumu par specifisko atbalsta mērķu īstenošanu nosacījumus vai to grozījumus:
   1. EM ir sagatavojusi grozījumus 1.2.1.4. pasākuma "Atbalsts jaunu produktu ieviešanai ražošanā" (turpmāk – 1.2.1.4. pasākums) īstenošanas noteikumos[[20]](#footnote-20). 2017. gada 13. aprīlī ES fondu 2014.-2020.gada plānošanas perioda Uzraudzības komitejas rakstiskajā procedūrā izsludināti grozījumi 1.2.1.4. pasākuma projektu iesniegumu vērtēšanas kritērijos[[21]](#footnote-21). Grozījumi MK noteikumos, kritērijos un metodikā ir tehniski precizējumi, kas veikti, ņemot vēra pasākuma 1.kārtas ietvaros konstatētās nepilnības un interpretācijas iespējas, bet nemainot pasākuma ieviešanas konceptu. Plānots projektu iesniegumu atlases 2.kārtu izsludināt 2017.gada jūnijā.
   2. IZM uzdots[[22]](#footnote-22) līdz 2017. gada 31. augustam sniegt 1.1.1.1. pasākuma “Praktiskas ievirzes pētījumi” atlases prasību izvērtējumu, tai skaitā priekšlikumus turpmāko kārtu organizēšanai.
2. Attiecībā uz MK protokola 7. punktā uzdevumu par 4.2.1.2. pasākuma “Veicināt energoefektivitātes paaugstināšanu valsts ēkās” īstenošanas progresu (uz 2017. gada 13. aprīli):

4.2.1.2. pasākuma ietvaros līdz 2017. gada 13. aprīlim CFLA ir iesniegti 18 projektu iesniegumi, kas ir par 7 vairāk kā bija uz 2017. gada 10. martu. 16 projektu iesniegumi ir iesniegti par IZM īpašumā esošām ēkām, savukārt pa vienam projekta iesniegumam ir saņemts par FM un LM īpašumā esošām ēkām. Projektu iesniegumos iekļauto ēku kopējā platība ir 66 325,06 m2, kas ir par 23 858,43 m2 vairāk nekā bija uz 2017. gada 10. martu. un kopējais pieprasītā ERAF finansējuma apmērs ir 6 738 852,78 *euro*, kas ir par 2 585 231,06 *euro* vairāk kā uz 2017. gada 10. martu. (skatīt ziņojuma 3.pielikumu).

**Galvenās apzinātās problēmas**, kas kavē 4.2.1.2. pasākuma īstenošanu, un rīcība to novēršanai ir norādītas iepriekšējā ziņojumā[[23]](#footnote-23). Papildus ir konstatēts, ka projektu iesniedzējiem trūkst zinošu ekspertu energoefektivitātes un būvniecības jomā.

**Plānotā un veiktā rīcība, lai novērstu konstatētās problēmas:**

1. EM ir izsludinājusi grozījumus MK noteikumos Nr.534[[24]](#footnote-24), lai paātrinātu projektu iesniegumu apstiprināšanu un paplašinātu iespējamo finansējuma saņēmēju loku. Papildus tiek veiktas izmaiņas atlases nolikumā, lai samazinātu projekta iesniegumam pievienojamo dokumentu apjomu. Šobrīd EM strādā pie grozījumu saskaņošanas ar iesaistītajām ministrijām. MK noteikumus tiek plānots iesniegt apstiprināšanai 2017. gada maija laikā.
2. LM ir ierosinājusi piesaistīt valsts kapitālsabiedrības “Šampētera nams” ekspertīzi, kas ir 100 % ministrijas īpašumā, lai paaugstinātu iesniegto projektu kvalitāti un to ātrāku apstiprināšanu CFLA. Kapitālsabiedrība pildīs sadarbības partnera funkcijas finansējuma saņēmējiem un nodrošinās nepieciešamo ekspertīzi kvalitatīvu projektu sagatavošanai. EM izvērtēs nepieciešamību veikt izmaiņas MK noteikumos Nr.534, lai nodrošinātu atbilstošu un skaidru normatīvo regulējumu šādam projektu iesniegumu sagatavošanas principam.
3. Lai uz atbalstu varētu pretendēt augstāko izglītības iestāžu dienesta viesnīcas (34 % no kopējā IZM pieprasītā ERAF finansējuma projektiem), tiek risināts jautājums par valsta atbalsta nosacījumu izpildes iespēju. Attiecīgi FM par šo jautājumu ir nosūtījusi oficiālu vēstuli Eiropas Komisijai *(DG COMP).* Tāpat, citastarpā, ierosinātie grozījumi MK noteikumos Nr.534 paredz risināt šo problēmu.
4. Tiklīdz ministrijas iesniedz EM precizētu informāciju par projektu ieviešanas plānu, EM sadarbībā ar CFLA un FM plāno individuālās pārrunas ar ministrijām par projektu iesniegumu progresu. Aprīlī notiek pārrunas ar LM, KM, Iekšlietu ministriju, VARAM un, iespējams, līdz aprīļa beigām notiks tikšanās ar vēl citām ministrijām. Pēc visām pārrunām ar ministrijām par aktualizētajiem projektu plāniem un pieteiktajiem problēmjautājumiem, EM informēs par kopējo situāciju specifiskā atbalsta mērķa ieviešanā, par riskiem un risinājumiem, lai valdībā varētu tikt pieņemti lēmumi par atsevišķu pieteikto projektu iesniegumu pagarināšanu (piemēram, LM gadījumā ir atlikta jautājuma izskatīšana MK, kamēr nav kopējā ieviešanas plāna).
5. Attiecībā uz MK protokola 8.3. punktā uzdevumu par 2007.–2013.gada plānošanas perioda nepabeigtā p**rojekta “Infrastruktūras attīstība Krievu salā ostas aktivitāšu pārcelšanai no pilsētas centra” virzību:**

SM pārskata perioda ietvaros, ir iesniegusi MK grozījumus MK noteikumos (apstiprināti MK 2017. gada 18. aprīļa sēdē), paredzot Rīgas Brīvostas pārvaldei pienākumu līdz projekta pabeigšanai un mērķu sasniegšanai katra mēneša pirmajā nedēļā iesniegt izskatīšanai SM un FM informāciju par projekta ieviešanas progresu, rīcības plāna izpildi, kā arī projekta mērķa nesasniegšanas riskiem un rīcības plānu to novēršanai. Savukārt, lai organizētu koordinētu informācijas apmaiņu par projekta mērķu sekmīgu sasniegšanu, SM, pārskata perioda ietvaros, izveidojusi starpinstitūciju darba grupu ar SM, Rīgas Brīvostas pārvaldes, Vides aizsardzības un reģionālās attīstības ministrijas, FM un Rīgas pilsētas domes speciālistu dalību.

Ņemot vērā Valsts kontroles aktualizēto jautājumu par lielā projekta ietvaros veikto darbību, t.sk. Eksportostas teritorijas lokālplānojuma izstrādes, atbilstību sākotnēji definētajam mērķim un ietekmi uz definēto mērķu sasniegšanu, kā arī nepieciešamību informēt EK par iespējamajiem risinājumiem, FM nosūtījusi Eiropas Komisijai: (1) *(DG REGIO)* vēstuli par progresu lielajā projektā, t.sk. izklāstu par projekta mērķu sasniegšanas gaitu un par ostas kravu apgrozījumu; (2) *(DG COMP)* dokumentus par Krievu salas infrastruktūras nomas maksas aktualizācijas atbilstību valsts atbalsta lēmuma nosacījumiem. Papildus FM nosūtījusi Rīgas Brīvostas pārvaldei lūgumu līdz 2017. gada 26. aprīlim iesniegt SM un FM detalizētu plānu projektā atlikušo darbību veikšanai, nodrošinot arī plāna saskaņošanu konkrēto darbību veicējiem, ja tās ir trešās puses (piemēram Rīgas dome).

**11. Citi aktuālie risināmie jautājumi:**

1. **Projekta “Latvijas dzelzceļa tīkla elektrifikācija” virzība[[25]](#footnote-25)**

VAS “Latvijas Dzelzceļš” (turpmāk - LDz) pārskata perioda ietvaros turpināja darbu pie lielā projekta “Latvijas dzelzceļa tīkla elektrifikācija” dokumentācijas sagatavošanas. Procesa ietvaros tiek nodrošināta aktīva komunikācija un viedokļu apmaiņa, organizējot sanāksmes ar JASPERS konsultantiem, dzelzceļa jomas ekspertiem, kā arī vides jautājumu un klimata izmaiņu jomas speciālistiem. 2017. gada 3. aprīlī notika atbildīgo institūciju videokonference par projekta dokumentācijas sagatavošanas progresu, kurā piedalījās vadošie speciālisti no Eiropas Komisijas, Eiropas Investīciju bankas un JASPERS. Ir izsludināta projektu atlase un līdz 2017. gada aprīļa beigām projekta pieteikumu paredzēts iesniegt izvērtēšanai CFLA. LDz pārskata perioda ietvaros pabeigusi darbu pie biznesa plāna izstrādes un 2017. gada 6. aprīlī LDz valde apstiprināja biznesa plānu 2017. – 2036.gadam. Biznesa plāns aprīļa beigās tiks iesniegts izskatīšanai un atzinuma sniegšanai EM atbilstoši MK 2017. gada 17. janvāra sēdes protokola Nr. 3 39 § 6. punktam. Tāpat, ievērojot protokola 9. punktu, 2017. gada aprīlī ir uzsākusi darbu SM izveidotā starpinstitūciju darba grupa ar SM, FM, EM, LDz, AS “Augstsprieguma tīkls” un Sabiedrisko pakalpojumu regulēšanas komisijas speciālistiem. Darba grupa izvērtēs obligātās iepirkuma komponentes piemērošanu, speciālu pieslēguma nosacījumu piemērošanu elektroenerģijas lietotājiem un pieslēguma maksas noteikšanu lielā projekta “Latvijas dzelzceļa tīkla elektrifikācija” īstenošanai un līdz 2017. gada jūnijam sniegs priekšlikumus MK par nepieciešamajiem grozījumiem normatīvajos aktos.

1. **Par iespējamo ES finansējuma piešķīruma atlikumu projektos uz to īstenošanas beigām 2018. gadā** 7.2.1.2. pasākumā “Sākotnējās profesionālās izglītības programmu īstenošana Jauniešu garantijas ietvaros” (turpmāk – 7.2.1.2. pasākums), 7.2.1.1.pasākumā “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” (turpmāk – 7.2.1.1. pasākums) un 8.3.3. SAM “Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos jauniešu garantijas ietvaros un nevalstisko organizāciju vai jauniešu centru darbībā” (turpmāk – 8.3.3. SAM) aktuālākā informācija par iepriekšējā ziņojumā pieteiktajiem riskiem[[26]](#footnote-26):

IZM ir aktualizējusi informāciju, veicot aprēķinus par visiem pašreiz 7.2.1.2. pasākumā apmācību procesā iesaistītajiem jauniešiem, un secinājusi, ka JNI un ESF finansējuma piešķīruma atlikums varētu palielināties līdz 5,6 milj. *euro*  iepriekšminēto 3,5 milj. *euro* vietā *(*no kopā 32,8 milj. *euro* līdz 2018. gada beigām pieejamā ES atbalsta Latvijai). Lai nodrošinātu ESF un JNI finanšu piešķīruma izlietojumu un pasākumam noteikto rādītāju izpildi maksimālā iespējamā apmērā, LM sadarbībā ar IZM ierosina:

* 1. pagarināt projekta īstenošanu no 2018. gada 31. augusta līdz 2018. gada 31. decembrim,
  2. organizējot papildu izglītojamo uzņemšanu mācību programmās 2018. gada septembrī.

Tāpat pēc LM aktuālākās informācijas, lai arī plānotos iznākuma rādītājus plānots apgūt pilnā apmērā, tomēr arī 7.2.1.1. pasākuma ietvaros tiek prognozēts finanšu atlikums 1,8 milj. *euro* (no kopā 31,2 milj. *euro* līdz 2018. gada beigām pieejamā ES atbalsta Latvijai) , kas saistīts ar jauniešu iesaistes ilgumu atsevišķos projekta atbalsta pasākumos. Attiecīgi tiek ierosināts:

* 1. pagarināt arī šī pasākuma projekta termiņu līdz 2018. gada 31. decembrim,
  2. atbalsta pasākumos pagarinot pēdējo mērķa grupas iesaistes termiņu no 6 mēnešiem uz 12 mēnešiem (šobrīd pēdējais iesaistes termiņš ir 2018. gada 1. jūnijs), sniedzot atbalstu papildu jauniešiem.

Turpinās diskusijas starp LM, IZM un FM par iespējami labāko risinājumu ne vien saistībā ar 7.2.1.2., 7.2.1.1. pasākuma projektu pagarināšanu, bet arī 8.3.3. SAM projekta īstenošanas termiņa pagarināšanu. Nepieciešamības gadījumā notiks konsultācijas ar EK par iespējami ātrāko un Latvijas interesēm atbilstošāko risinājumu, lai Latvija nezaudētu pieejamo ES finansējumu.

1. 9.2.2.1. pasākuma “Deinstitucionalizācija” ieviešanā konstatētās problēmas un turpmākā rīcība.

Ņemot vērā vairāku pašvaldību (Rīga, Jaunjelgava, Līvāni, Cibla) atteikšanos piedalīties “Deinstitucionalizācijas” pasākuma īstenošanā, LM meklē efektīvākos risinājumus, lai nodrošinātu pasākuma mērķa un rezultātu sasniegšanu. Līdz 2017. gada aprīļa beigām sadarbībā ar plānošanas reģioniem paredzētas klātienes sarunas ar pašvaldībām (t.sk. sociālajiem dienestiem), lai vienotos par uzraudzības rādītāju un finansējuma kvotas pārdali par Rīgas pašvaldības daļu, kas skaitliski ir lielākā pret visām pārējām pašvaldībām.

Kā rezerves opciju LM izvērtēs iespēju 9.2.2. SAM “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” ietvaros izveidot jaunu pasākumu un organizēt tā normatīvā regulējuma apstiprināšanu ES fondu Uzraudzības komitejā un MK indikatīvi līdz 2017. gada 31. decembrim, ja netiks panākta vienošanās ar plānošanas reģioniem un pašvaldībām par uzraudzības rādītāju un finansējuma kvotas pārdali.

**12**. **Turpmākā prioritārā rīcība:**

1) FM un CFLA fokuss uz projektu ieviešanas veicināšanu, tajā skaitā ikmēneša ieviešanas plānu izpildes disciplīnas stiprināšanu, operatīvi rodot iespēju risināt konstatētos nozīmīgākos arī projektu līmeņa riskus. Ikmēneša ziņojumos FM turpinās informēt valdību ne tikai par ieviešanas progresu, bet arī par nepieciešamo iesaisti ātrākai lēmumu pieņemšanai.

2) Attiecībā uz EK iesniegtajiem kritiski nepieciešamajiem darbības programmas grozījumiem (īpaši par snieguma mērķu samazināšanu, lai Latvija un nozares nezaudētu ES atbalsta iespējas investīcijām) FM sadarbībā ar atbildīgajām iestādēm pēc iespējas sadarbosies ar EK, lai panāktu vēlamo rezultātu.

3) 2017. gada 10. – 11.maijā notiks ES fondu Uzraudzības komitejas ikgadējā izbraukuma sēde Valmierā, kuras ietvaros tiks izskatīti aktuāli jautājumi un sociālajiem un sadarbības partneriem, t.sk. EK pārstāvjiem (Uzraudzības komitejas dalībnieki) ar Valmieras pašvaldības un projektu īstenotāju aktīvu atbalstu tiks dota iespēja iepazīties ar Valmieras pieredzi investīciju piesaistē, sasniegumiem līdz šim un plāniem nākotnē īpaši ar Kohēzijas politikas ES fondu atbalstu. Sēde notiks tiešsaistes režīmā un plašāka informācija pieejama e-portfelī[[27]](#footnote-27).

Pielikumā:

1. 1. pielikums “Ministru kabineta noteikumu apstiprināšanas laika grafiks 2017. - 2019. gados Kohēzijas politikas ES fondu 2014-2020.gada plānošanas perioda ietvaros, statuss līdz 25.04.2017.” uz 2 lp.;
2. 2. pielikums “Ierobežotas projektu iesniegumu atlases (IPIA) projektiem noteikto maksājumu pieprasījumu iesniegšanas plāni 2017.gada martam un neizpilde kumulatīvi” uz 3 lp.;
3. 3. pielikums “4.2.1.2. pasākuma “Veicināt energoefektivitātes paaugstināšanu valsts ēkās” īstenošanas progress (uz 2017. gada 13. aprīli)” uz 2 lp.

|  |  |
| --- | --- |
| Finanšu ministre | D. Reizniece - Ozola |

Ziepniece 67095614

[Ieva.Ziepniece@fm.gov.lv](mailto:Ieva.Ziepniece@fm.gov.lv)

1. Ziņojumā tiek sniegta informācija par datu un informācijas apkopojumiem uz dažādiem atskaites datumiem ar mērķi sniegt aktuālo informāciju. [↑](#footnote-ref-1)
2. Ziņojums pieejams <http://www.esfondi.lv/zinojumi-Ministru-kabinetam> [↑](#footnote-ref-2)
3. CFLA aktualizētā informācija par atlašu izsludināšanas, projektu vērtēšanas un līgumu slēgšanas termiņiem un izpildes statusu, t.sk. par integrēto teritoriālo investīciju projektu atlasēm, ko nodrošina nacionālas nozīmes pilsētu pašvaldības. pieejama ES fondu tīmekļa vietnē: <http://www.esfondi.lv/finansu-un-raditaju-plani-to-izpilde>; [↑](#footnote-ref-3)
4. “Projektu iesniedzēji, kas vēlas pretendēt uz Eiropas Savienības fondu finansējumu 2014.-2020.gada plānošanas periodā, ir apmierināti ar pieteikumu vērtēšanas procesu, aptaujā secinājusi Saeimas Eiropas lietu komisija”; <http://www.saeima.lv/lv/aktualitates/saeimas-zinas/25776-eiropas-lietu-komisija-aptauja-secinajusi-projektu-iesniedzeji-es-finansejuma-sanemsanai-apmierinati> [↑](#footnote-ref-4)
5. FM prezentācija 2017.gada 19.aprīļa Saeimas Eiropas lietu komisijas sēdē pieejama: <http://www.esfondi.lv/prezentacijas> [↑](#footnote-ref-5)
6. Aktuālā CFLA atlašu informācija pieejama CFLA tīmekļa vietnē: <http://www.cfla.gov.lv/lv/es-fondi-2014-2020/projektu-iesniegumu-atlase> [↑](#footnote-ref-6)
7. Finanšu rādītāju plāni un to izpilde <http://www.esfondi.lv/finansu-un-raditaju-plani-to-izpilde> [↑](#footnote-ref-7)
8. Saglabājas aktuālie riski attiecībā uz snieguma ietvara finanšu mērķu nesasniegšanu līdz 2018. gada beigām izglītības, sociālās un veselības jomās, par ko Latvija darbības programmas grozījumos ir ierosinājusi EK samazināt šos mērķus. EK atbilde vēl nav saņemta. [↑](#footnote-ref-8)
9. Kopējais 2017. gada plāns maksājumu finansējuma saņēmējiem (turpmāk - FS) plāns iekļauts FM pusgada ziņojumā par ES fondu ieviešanas progresu un ikmēneša izpildes statuss pieejams ES fondu tīmekļa vietnē: <http://www.esfondi.lv/finansu-un-raditaju-plani-to-izpilde> [↑](#footnote-ref-9)
10. Ierobežotās projektu iesniegumu atlasēs (turpmāk – IPIA) [↑](#footnote-ref-10)
11. Iesniegtie maksājumu pieprasījumi (turpmāk - MP) par paveiktiem darbiem, izmaksām. [↑](#footnote-ref-11)
12. ES fondu tīmekļa vietnes sadaļa: <http://www.esfondi.lv/finansu-un-raditaju-plani-to-izpilde> [↑](#footnote-ref-12)
13. ES fondu tīmekļa vietnes sadaļa: <http://www.esfondi.lv/upload/mk-protokollemums.pdf> [↑](#footnote-ref-13)
14. Skat. uzdevumu izklāstu ikmēneša ziņojuma par pārskata periodu līdz 2017.gada februāra beigām 15.punktā. Pieejams: <http://www.esfondi.lv/upload/Zinojumi/fmzin_280317_es_fondi.pdf> [↑](#footnote-ref-14)
15. 6.1.1. specifiskais atbalsta mērķis “Palielināt lielo ostu drošības līmeni un uzlabot transporta tīkla mobilitāti” [↑](#footnote-ref-15)
16. 6.1.4.2.pasākums “Nacionālas nozīmes attīstības centru integrēšana TEN-T tīklā” [↑](#footnote-ref-16)
17. MK 2016.gada 22.novembra protokola Nr.64 48.§ “Informatīvais ziņojums “Par Ministru kabineta 2016.gada 2.februāra sēdes protokollēmuma (prot. Nr.5 32.§) “Rīkojuma projekts “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v1.0”” 2.punkta izpildi”” 4.punktam [↑](#footnote-ref-17)
18. Atbilstoši MK 2017. gada 14. marta sēdes protokola Nr. 12. 43§ noteiktajiem uzdevumiem ES fondu ietvaros: <http://www.esfondi.lv/upload/mk-protokollemums.pdf> [↑](#footnote-ref-18)
19. ESKO pasākuma kritēriju iesniegšanas ES fondu uzraudzības apakškomitejā un MK noteikumu izsludināšanas Valsts sekretāru sanāksmē izpildes termiņš ir noteikts 2017.gada aprīlis. [↑](#footnote-ref-19)
20. 2016.gada 10.maija MK noteikumi Nr.  293 “Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.4. pasākuma "Atbalsts jaunu produktu ieviešanai ražošanā" (turpmāk – 1.2.1.4. pasākums) īstenošanas noteikumos”, izsludināti VSS 13.aprīlī (VSS-398) [↑](#footnote-ref-20)
21. <https://komitejas.esfondi.lv/RP/_layouts/15/start.aspx#/Koplietojamie%20dokumenti/Forms/2017.aspx> [↑](#footnote-ref-21)
22. atbilstoši 2017.gada 21.februāra MK sēdes protokola Nr.9 §12 [↑](#footnote-ref-22)
23. http://www.esfondi.lv/upload/Zinojumi/fmzin\_280317\_es\_fondi.pdf [↑](#footnote-ref-23)
24. 2016.gada 9.augusta MK noteikumi Nr. 534 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi” [↑](#footnote-ref-24)
25. Atbilstoši MK 2017. gada 17. janvāra sēdes protokola Nr.3 39.§ “Informatīvais ziņojums “Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem”” 10. punktā noteiktajam [↑](#footnote-ref-25)
26. LM sagatavotajā informatīvā ziņojuma projektā “Par Jauniešu garantijas īstenošanas progresu” un š.g. 7.martā notikušajā Jauniešu garantijas programmas īstenošanas konsultatīvās padomes sēdē. [↑](#footnote-ref-26)
27. https://komitejas.esfondi.lv/\_layouts/15/start.aspx#/SitePages/10.aspx [↑](#footnote-ref-27)